Lav et referat af nedenstående tekst:

Tekst:
Mandag 12. april gennemfører landets fem regioner for anden gang en tryktest af vaccinationsprogrammet, hvor 100.000 danskere efter planen skal vaccineres. Region Nordjylland får tildelt 10.000 af vaccinerne. Det kommer bogstavelig talt ikke til at gå stille for sig, når generalprøven løber af stablen. Region Nordjylland har nemlig indgået et samarbejde med Aalborg Symfoniorkester og Musikkens Hus, der i perioden 12. april til 20. april vil tage rundt til en række vaccinationssteder og spille omkring en time. - Med dette arrangement markerer vi, at vi nu vaccinerer i stor skala i Nordjylland, som vi gør i hele landet. Det er glædeligt, og jeg håber, at nordjyderne vil sætte pris på vores musikalske arrangement, siger chef for COVID-19-indsatsen i Region Nordjylland, læge Jan Nybo, i en pressemeddelelse. Region Nordjylland oplyser, at det vil blive spillet indenfor i vaccinationshallerne, og at det dermed ikke er en reel koncert, man kan møde op til. Derudover understreger Region Nordjylland, at det vil foregå coronasikkert ved, at det kun er 3-4 musikere, der spiller. Artiklen fortsætter under videoen: 100.000 danskere vaccineres mandag Sundhedsminister Magnus Heunicke (S) oplyser fredag morgen i et opslag på Twitter, at 100.000 danskere skal vaccineres med Pfizer- og Moderna-vacciner. - Vi gør det for at opruste til den kommende tid, hvor leveranceplanerne viser, at vi skal være klar til at modtage større leverancer, skriver sundhedsministeren i opslaget på Twitter. Det er anden gang, man laver massevaccinationer på én dag, hvor vaccinationsprogrammerne skal tryktestes. Sidste gang var 26. februar, hvor 35.000 danskere på landsplan skulle vaccineres samme dag.

Referat:
Mandag skal 100.000 danskere på landsplan vaccineres for at trykteste vaccinationsprogrammet. I Region Nordjylland krydrer man vaccinationsindsatsen fra mandag og knap to uger frem ved at sende et symfoniorkester rundt til en række vaccinationssteder.